NaiveNeuron/SloPal huggingface dataset:
B. Bugár, podpredseda NR SR: (2005-11-08):
(Hlasovanie.) Prítomných 139, za 129, proti 1, zdržalo sa 8 a nehlasoval 1. Návrh sme schválili. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. Nech sa páči, pán poslanec.
Laššáková, Jana, podpredsedníčka NR SR (2014-02-07):
Takže dávam hlasovať o návrhu pána poslanca Mikuša. Prosím prezentujme sa. O tom, že hlasovanie bolo zmätočné. (Reakcie, šum a smiech v pléne.) Nie. Ja mám vyhlásiť? Ja, prijali sme platné uznesenie, nebudem o tomto vôbec diskutovať. (Hlasy v sále.) Nech sa páči, pán poslanec Abrhan.
Madej, Róbert, poslanec NR SR (2014-10-21):
Ďakujem. Keďže z informácie nevyplývajú žiadne pozmeňujúce návrhy, pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, prosím, dajte hlasovať o prvom predloženom pozmeňujúcom návrhu, ktorý predniesol pán poslanec Mičovský. Upozorňujem, že ide o bod 2 jeho pozmeňovacieho návrhu, pretože hlasujeme tak, ako boli v poradí predložené v rozprave. Prosím, dajte o tomto pozmeňovacom návrhu hlasovať.
Hlina, Alojz, poslanec NR SR (2013-10-23):
A interpelácie podľa vášho výkladu sú interpelácie iba vo štvrtok.
Paška, Pavol, predseda NR SR (2012-10-25):
Ďakujem pekne. Prerušujem rokovanie o tomto bode programu. Vyhlasujem obedňajšiu prestávku. O 14.00 hodine budeme pokračovať pravidelným bodom hodina otázok a interpeláciami a potom sa vrátime k tejto prerušenej rozprave. Pán poslanec Galko bol a je ešte písomne prihlásený za poslanecký klub SaS. Po jeho vystúpení dám možnosť prihlásiť sa do rozpravy k tomuto návrhu ešte ústne. Takže ďakujem pekne, dobrú chuť. (Prerušenie rokovania 12.18 hodine.) (Pokračovanie rokovania o 14.00 hodine.)
J. Brocka, poslanec: (2009-04-17):
Novela Zákonníka práce v réžii súčasnej vlády dopadla inak. Zákonník práce je preto dnes strnulý, rigidný, vyhovuje viac odborovým predstaviteľom ako zamestnancom či zamestnávateľov. V dobrých časoch, v čase vysokého ekonomického rastu, v čase dopytu po kvalifikovanej a lacnej pracovnej sile, keď zamestnávatelia zvyšujú výrobu, keď majú zabezpečený odbyt svojej produkcie, aj zlý Zákonník práce nemusí byť neprekonateľnou prekážkou či výraznou brzdou pre ekonomiku. Situácia sa však radikálne mení, keď prichádzajú pre ekonomiku zlé časy, keď klesá spotreba, keď klesá export a prepadávajú sa svetové trhy. V čase finančnej, hospodárskej krízy môže byť ťažkopádny a strnulý Zákonník práce pre našu otvorenú a silne proexportne orientovanú ekonomiku priam pohromou. Môže byť balvanom, ktorý brzdí ekonomický rast, znižuje zamestnanosť, ohrozuje jestvujúce pracovné miesta, a dokonca môže niektorých zamestnávateľov likvidovať, a tým paradoxne ohrozuje sociálne istoty najmä zamestnancov. Dnes platný Zákonník práce škodí celej ekonomike a štátu, lebo znižovanie zamestnanosti vedie k poklesu aj príjmov štátneho rozpočtu a k zvyšovaniu jeho výdavkov cez sociálne dávky. Aj najnovšie štúdie Európskej únie o zamestnanosti konštatujú, že prísne právne predpisy v oblasti ochrany zamestnancov majú vplyv na znižovanie dynamiky pracovného trhu a zhoršujú perspektívy najmä starších a mladších pracovníkov a tiež ťažšie zamestnateľných uchádzačov o prácu. Z týchto dôvodov navrhuje skupina poslancov novelu Zákonníka práce, ktorá odstraňuje jeho najväčšie deformácie s cieľom spružniť ho a urobiť flexibilným, aby viac prispieval k zlepšeniu podmienok na podnikanie, k zlepšeniu podmienok na vytváranie nových pracovných miest a neohrozoval zamestnanosť na Slovensku. Neúmerné vysoké náklady zamestnávateľov pri organizačných zmenách sťažujú vytváranie nových pracovných miest, preto navrhujeme zníženie týchto nákladov. Návrh tiež umožňuje zamestnávateľovi dohodnúť sa so zamestnancom v prípade potreby na zvýšenom počte nadčasových hodín, rozširuje maximálny rozsah dohôd o vykonaní práce i dohôd o pracovnej činnosti, ďalej odstraňuje diskrimináciu zástupcov zamestnancov, zamestnaneckých rád a tiež sa vracia k pôvodnému inštitútu minimálnej mzdy, ktorej výšku určuje vláda Slovenskej republiky. Dámy a páni, návrh je v súlade s ústavou a s inými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Prijatie novely uvedeného zákona bude mať priaznivý vplyv na štátny rozpočet i verejné financie, pozitívny vplyv na podnikateľské prostredie a tiež prispeje k rastu zamestnanosti na Slovensku, nebude mať vplyv na životné prostredie. Ďakujem za vašu pozornosť a za prípadnú podporu tohto návrhu.
Hrnčiar, Andrej, podpredseda NR SR (2018-09-20):
Takže si to vybavte v bufete. Pokračujeme odpoveďami členov vlády na otázky poslancov podľa vyžrebovaného poradia. Prvú otázku položil poslanec Martin Klus ministrovi spravodlivosti Slovenskej republiky Gáborovi Gálovi: „Vážený pán minister, v súvislosti s návštevou europoslancov na Slovensku mi dovoľte sa vás opýtať nasledovné: Europoslanci v správe uviedli, že na Slovensku prevláda vysoká nedôvera v štátne inštitúcie a vymožiteľnosť práva je najväčším problémom. Aké konkrétne kroky ste v tejto súvislosti už podnikli a aké konkrétne chystáte?“ Odpovedať bude zastupujúci minister dopravy pán Árpád Érsek, nech sa páči.
E. Bauer, poslankyňa: (2003-10-30):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona 350, ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Predložený návrh zákona o starobnom dôchodkovom sporení a o zmene a doplnení niektorých zákonov upravuje osobný rozsah starobného dôchodkového sporenia, platenia príspevkov na starobné dôchodkové sporenie, vecný rozsah starobného dôchodkového sporenia, inštitucionálne usporiadanie systému starobného dôchodkového sporenia a dohľad štátu nad vykonávaním systému starobného dôchodkového sporenia. Navrhovaným zákonom sa realizuje reforma systému dôchodkového zabezpečenia a zavádza sa druhý pilier dôchodkového systému, a to starobné dôchodkové sporenie. Príspevky na osobné dôchodkové účty bude platiť a odvádzať zamestnávateľ. Zo systému starobného dôchodkového sporenia sa navrhuje poskytovať starobný dôchodok a predčasný starobný dôchodok. Činnosť v systéme starobného dôchodkového sporenia budú vykonávať dôchodkové správcovské spoločnosti a poisťovne, ktoré budú súkromnými akciovými spoločnosťami. Dohľad nad činnosťou systému starobného dôchodkového sporenia bude vykonávať Úrad pre finančný trh. Navrhovaná úprava je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350 o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona 350 o rokovacom poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona 350 o rokovacom poriadku a v súlade s rozhodnutím predsedu Národnej rady č. 418 z 3. októbra prideliť návrh zákona na prerokovanie ústavnoprávnemu výboru, výboru pre financie, rozpočet a menu a výboru pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady výbor pre sociálne veci a bývanie. Súčasne v zmysle rozhodnutia predsedu navrhujem, aby výbory, ktorým bol uvedený návrh pridelený, ho prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Ďakujem. Skončila som. Prosím, otvorte rozpravu a hlásim sa do rozpravy. Z. Martináková, podpredsedníčka NR SR: Ďakujem, pani spravodajkyňa. Otváram všeobecnú rozpravu. Mám jednu písomnú prihlášku. Chcete najskôr vystúpiť, pani spravodajkyňa? Najskôr dám slovo pani spravodajkyni Edit Bauer, ktorá sa ako prvá prihlásila do rozpravy. Nech sa páči, pani poslankyňa.
Klus, Martin, podpredseda NR SR (2019-10-17):
Ďakujem pekne, pani poslankyňa. Takže konštatujeme, že Národná rada navrhuje pani prezidentke Slovenskej republiky na člena Regulačnej rady kandidátku Sylviu Beňovú. A keďže potrebujeme zvoliť ešte jedného kandidáta, tak v utorok 22. 10. o 17.00 hod. bude opakovaná voľba. Teraz vás prosím ako overovateľku, pani poslankyňa Grausová, aby ste oznámili výsledky tajného hlasovania o návrhu na voľbu člena Súdnej rady.
B. Bugár, podpredseda NR SR: (2004-03-03):
Nech sa páči, máte slovo.
Malatinský, Tomáš, minister hospodárstva SR (2014-01-31):
Vážený pán predseda, vážené poslankyne, poslanci, vládny návrh zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa dopĺňajú niektoré zákony, predkladám s cieľom aktualizácie právnych predpisov a zvýšenia efektivity činnosti kontrolných orgánov. Novela zákona navrhuje úpravu podmienok predaja tovarov a poskytovania služieb na trhových miestach, čomu zodpovedajú navrhované zmeny v súvisiacich právnych predpisoch v zákone č. 152/1995 Z. z. o potravinách v znení neskorších predpisov, v zákone č. 39/2007 Z. z. o veterinárnej starostlivosti a iných. Reaguje sa tým na požiadavky praxe a odstraňujú sa možnosti nejednoznačného výkladu a obchádzania zákona. Vládny návrh zákona je v súlade s Ústavou Slovenskej republiky, ústavnými zákonmi a ostatnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Predložený materiál nemá vplyv na podnikateľské prostredie, na životné prostredie, nemá sociálne vplyvy ani vplyv na informatizáciu spoločnosti. Predpokladá sa pozitívny vplyv na rozpočet verejnej správy. Vážený pán predseda, vážené poslankyne, poslanci, dovoľujem si vás požiadať o podporu predloženého návrhu zákona. Ďakujem.
Hlina, Alojz, poslanec NR SR (2012-10-17):
Ďakujem veľmi pekne. Ja tiež v zásade súhlasím, že to pechorenie ja identifikujem, že to pechorenie za každú cenu je také až trápno-smiešne častokrát, že niekedy je fakt lepšie takú dôstojnú jazdu urobiť na škodovke, som za a čiastočne to povedal aj pán Osuský, ale na takej čistej, umytej, také akože vidno na nej, že je o ňu postarané a férovou jazdou. To by sa mi celkom páčilo. Ale pravdou je, že ja to skôr identifikujem, že niektorí to možno poznáte, nie takí tí puberťáci, väčšinou takí tí dedinsko-mestskí seladóni si kúpia starého bavoráka, a tak brutálne to vytáčajú na tých zákrutách. Niekedy aj mne to pripadá, že niektoré školy tu máme, ktoré vlastne tiež chytajú fazónu, ale za tou fazónou je to fakt, fakt biedne. Ja som to mal dokonca aj v programe, keď som bol vo voľbách, že niekedy je lepšie kvalitné montérky ako nekvalitný diplom, že niekedy je aj férovejšie voči tým ľuďom – im povedať, že ten papier, tá A4, ktorú dostanú po vyštudovaní nejakej školy v zásade je menej cenná ako montérky. Žiaľ, aj tu to nejakým spôsobom identifikujeme, dokonca v niektorých kruhoch sa už zvykne hovoriť, že nezobrali ho do roboty, ide na vysokú, hej. A to je, ja si, u nás na Orave to bolo, že kto šiel na vysokú, to bolo, viete, ešte také tie staré, že išiel za farára, hej, a teraz, potom ešte, ja si to pamätám, že na vysokú, to bol akože fakt honor, že toto tu cielene identifikujem, teda čiastočne to s tým súvisí. Ale ešte poslednú vec som chcel, že som rád, že vidím niekoho, kto má nejaký problém s kreditným systémom, lebo to mi pripomenulo, to už je nejakých pomaly dvadsať rokov dozadu, že ja som tiež to zavádzanie sabotoval na hnojarine, a sa mi to neoplatilo, ma vo štvrtom ročníku vyrazili. No tak. Ale to bolo veľmi dávno. Ďakujem .
Blanár, Juraj, podpredseda NR SR (2021-06-15):
Pán poslanec Ľuboš Blaha, nech sa páči.
Žiga, Peter, podpredseda NR SR (2024-01-18):
Pani poslankyňa Remišová.
Galko, Ľubomír, poslanec NR SR (2015-12-21):
Ďakujem pekne. No ja by som si dovolil pár poznámok k tomuto vystúpeniu. Pán prezident sa jednoducho odmietol podieľať na marketingovom divadle a na marketingovom populizme Roberta Fica a strany SMER – sociálna demokracia. Taká je pravda a ja si myslím, že toto jeho politické gesto treba ho oceniť. Toto, čo tu idú smeráci opätovne schváliť, nie sú žiadne antiteroristické zákony. Toto je legislatíva, ktorá posunie Slovensko k policajnému štátu a na základe ktorej budú policajti buzerovať a šikanovať bežných občanov Slovenskej republiky. A toto si treba otvorene povedať, aby to tu zaznelo. Idete prelomiť veto prezidenta, idete schváliť legislatívu, pomocou ktorej upevníte policajný štát a pomocou ktorej budete terorizovať bežných občanov Slovenskej republiky. Čo má s terorizmom, prosím vás pekne, to, že budú môcť tajné služby prechovávať a manipulovať s omamnými látkami, s jedmi, s drogami? To na to ste im dali do toho zákona, aby to mohli nepohodlným ľuďom potom hádzať do áut, podhadzovať a potom ich na 96 hodín zatvárať? Takáto je pravda. A toto si treba povedať. To, čo idete schváliť, povedie k policajnému štátu. Ďakujem pekne.
Pellegrini, Peter, predseda NR SR (2014-11-27):
Vážené panie poslankyne, vážení páni poslanci, poprosím tých, ktorí chcú sa zúčastniť bodu hodiny otázok, aby zaujali miesto v rokovacej sále. Vážené panie poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do 12.00 hodiny 9 otázok na predsedu vlády a na členov vlády 11 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím teraz pána predsedu vlády Roberta Fica, aby oznámil, kto z členov bude odpovedať na otázky za neprítomných členov vlády. Nech sa páči, pán predseda vlády.
Sulík, Richard, predseda NR SR (2011-09-08):
Pán poslanec Žiga.
Bugár, Béla, podpredseda NR SR (2016-04-27):
Ďakujem pánovi podpredsedovi vlády. Teraz dávam slovo členovi výboru pre verejnú správu a regionálny rozvoj poslancovi Dušanovi Bublavému, aby informoval Národnú radu o výsledku prerokovania tohto návrhu vlády vo výbore. Nech sa páči.
P. Paška, predseda NR SR: (2009-12-02):
(Hlasovanie.) 137 prítomných, 124 za, 12 sa zdržalo, 1 nehlasoval. Aj tento návrh uznesenia sme schválili. Pán poslanec, teraz budeme hlasovať o návrhu uznesenia k návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o ochrane práva organizovať sa a o postupoch pri určovaní podmienok zamestnania vo verejnej službe č. 151 z roku 1978 Slovenskou republikou . Je to tlač 1319.
V. Veteška, podpredseda NR SR: (2004-07-06):
A. Hajduk, poslanec: Ďakujem  pekne za slovo. Vážený pán predsedajúci, vážené dámy, vážení páni, vážený pán minister, Výbor Národnej rady pre pôdohospodárstvo svojím uznesením ma určil za spravodajcu k vládnemu návrhu zákona, ktorým sa mení a dopĺňa zákon Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení zákona č. 448/2001 Z. z. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému vládnemu návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady o rokovacom poriadku v znení neskorších predpisov, ako i náležitosti uvedené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, o finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Znenie návrhu zákona svojou problematikou nepatrí medzi prioritné oblasti aproximácie práva uvedené v článku 70 Európskej dohody o pridružení a medzi priority odporúčané v Bielej knihe. Problematika návrhu zákona nie je prioritou podľa Partnerstva pre vstup. Problematika návrhu právneho predpisu nie je upravená v práve Európskych spoločenstiev a v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 18. júna 2004 a podľa § 71 rokovacieho poriadku Národnej rady Slovenskej republiky navrhujem,  aby vládny návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre pôdohospodárstvo a Výbor Národnej rady Slovenskej republiky pre hospodárstvo, privatizáciu a podnikanie. Za gestorský výbor navrhujem Výbor Národnej rady Slovenskej republiky pre pôdohospodárstvo. Odporúčam, aby určené výbory predmetný vládny návrh zákona prerokovali do 27. augusta a gestorský výbor do 3. septembra 2004. Pán predsedajúci, skončil som, prosím, otvorte rozpravu.
Glváč, Martin, podpredseda NR SR (2017-02-03):
Pán poslanec Simon.
Cech, Jozef, poslanec NR SR (2024-09-25):
Ďakujem veľmi pekne za slovo. Vážený pán predsedajúci, pani poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 452. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 480 z 27. augusta 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2014-03-26):
Pán spravodajca, chcem sa spýtať... Prerušujem rokovanie o tomto bode programu. Teraz nasleduje prvé čítanie o návrhu poslanca Igora Matoviča a Jozefa Viskupiča na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony. Návrh zákona má tlač 919. Návrh na jeho pridelenie na prerokovanie výborom je v rozhodnutí číslo 924. Dávam slovo opäť poslancovi Igorovi Matovičovi, aby návrh zákona uviedol. (Rokovanie o návrhu poslancov Národnej rady Slovenskej republiky Igora Matoviča a Jozefa Viskupiča na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony , tlač 919.)
Laššáková, Jana, podpredsedníčka NR SR (2014-09-09):
Na vystúpenie, na vystúpenie pána poslanca s faktickými poznámkami osem pánov poslancov, pán poslanec Osuský, pani poslankyňa Vaľová, Martvoň, Vašečka, Nicholsonová, podpredsedníčka Jurinová, Mezenská... a Mezenská, pán poslanec Mičovský, pán poslanec Brocka. Končím možnosť prihlásiť sa. Ešte ďalej. Končím možnosť prihlásiť sa s faktickými poznámkami. Posledný je pán poslanec Brocka. Nech sa páči, pán poslanec Osuský.
Laššáková, Jana, podpredsedníčka NR SR (2013-10-25):
Pán poslanec Blaha, nech sa páči.
Kuffa, Štefan, poslanec NR SR (2013-09-18):
Ďakujem za slovo. Vážená pani podpredsedníčka, vážená pani predkladateľka, pán spravodajca, kolegyne, kolegovia, dovoľte mi niekoľko slov k navrhovanému zákonu. Je to veľmi pekné a chcem to doceniť, že naozaj ste sa zamysleli aj nad takouto skutočnosťou, kde v podstate istým spôsobom treba chrániť alebo, ja neviem, trošku uvoľniť ten pracovný trh, a keď je to aj skrze tých advokátov, ktoré tuná navrhujete, že v 65-ch rokoch, teda keď dovŕši tento vek, aby pán minister mohol takéhoto advokáta v podstate odvolať. Ja len som vás chcel povzbudiť, aby ste sa zamysleli, už keď my, opozícia, predkladáme tieto návrhy, obyčajne spravidla nie sú ako prijímané, ale naozaj zamyslite nad tým. A odznelo to už tu a chcem vás k tomu povzbudiť, aby v podstate, o notároch, pardon, o notároch, hej, som povedal advokátoch, prepáčte, áno, o notároch, a chcem vás povzbudiť aj k tomu. A zamyslite sa aj nad tým, že aj dôchodkový vek bežne každého pracovníka nielen v štátnej správe, ale už keď si súkromný podnikateľ, môžeš podnikať, sám seba zamestnávať aj do sto rokov, ak chceš pracovať. To by som bral, to je v poriadku. Ale naozaj je tu skupina mladých ľudí, ktorí sú diskriminovaní, nemajú prácu. Koľko mladých ľudí končí v zahraničí. Jednak idú na štúdiá, oni by sa radi aj vrátili späť, ale čo ich čaká tuná? Úrad práce, nezamestnanosť, hej, samé problémy, nemajú kde bývať, pôžičky dneska nie sú. Mladí ľudia majú veľký problém. Tak by som vám dal tak do pozornosti, naozaj zamyslieť sa aj nad tým, aby sa to týkalo naozaj aj tých ostatných zamestnancov. Možno dajme si nejaký limit, hranicu, aby to bolo možno rok. Ja by som navrhoval možno také dva roky maximálne pracovať nad rámec dôchodku a jednoducho ideš do dôchodku, aby ten pracovný trh sa uvoľnil. Je situácia veľmi zlá na pracovnom trhu, niet tých pracovných príležitostí. Na úradoch práce je najviac tých zamestnancov toho úradu práce ako takého, hej, ale keď prichádzajú uchádzači o zamestnanie, samotní tí zamestnanci úradov práce nemajú čo ponúknuť tým uchádzačom o zamestnanie. A veľakrát mladí ľudia sa sťažujú na to, že by chceli pracovať, aj vedia. Aj na samotných úradoch a na úradoch práce sú zamestnaní ľudia, ktorí sú v dôchodkovom veku, sú to dôchodcovia, už niekoľko rokov naťahujú v podstate ten dôchodkový vek a nie a nie odísť do dôchodku. V Zákonníku práce by sa mohla prijať normálne klauzula taká, dovŕšil si 64 rokov, nemôžeš byť viac zamestnaný. Môžeš pracovať, skús podnikať v 64-ch, ak na to sa cítiš, nech sa páči, môžeš robiť. Tak teda tento návrh zákona chcem teda doceniť, že je tuná o tých notároch, aby tá hranica bola tuná. Rovnako je tak tomu u univerzitných profesoroch, kde je takisto stanovený limit, dokedy môže univerzitný profesor vyučovať, učiť a jednoducho už nad tento rámec nemôže ísť. Ďakujem za pozornosť.
Uhrík, Milan, poslanec NR SR (2016-11-25):
Pán poslanec Krajniak, áno, keynesiánska škola, plne s ňou súhlasím, alebo teda s jej časťou. Problém toho deficitného financovania by ani nebol problémom, keby to bolo možno rok, dva počas nejakej hospodárskej krízy. Ale deficitne sa financuje systém už prakticky odjakživa, odkedy je tu, od revolúcie. Čiže naozaj je to nejaká systémová chyba, ktorá je najmä v hlavách vlády, pretože normálny človek to takto nemôže vnímať. A vidíte, pán minister namiesto toho, aby tam sedel a počúval, si radšej ťuká do mobilu a pobral sa preč. No, ako sa potom dá o tomto diskutovať? Čo sa týka elektronizácie služieb. Môžem vám povedať príklad z Banskobystrického samosprávneho kraja, tam sa minulo na elektronizáciu služieb 5 mil. eur. Bolo to čerpané z eurofondov v rámci programu OPIS. Túto zmluvu podpisovalo ešte bývalé vedenie. Firma, ktorá to vyhrala, za 5 mil. eur spravila, po ukončení projektu kvázi skrachovala a odišla zo Slovenska. Kraju zostala na krku udržateľnosť, ktorá vychádzala zhruba na 2,5 mil. eur. Nakoniec si túto udržateľnosť realizujeme vo vlastnej réžii, pretože sme si povedali, že žiadnych 2,5 mil. eur do ďalšej elektronizácie nepôjde. Pán poslanec Kollár, máte pravdu. Ja len doplním, že vláda nielenže míňa to, čo má, ale ona dokáže minúť dokonca aj to, čo nemá. To je už naozaj obdivuhodné. A, poslanec Beluský, spomínali ste, že treba opraviť 500 km ciest ročne. Je naozaj, sa treba spýtať, koľko z toho opravuje štát a koľko z toho necháva na opravy samosprávam. Ja môžem povedať, že aj Banskobystrický samosprávny kraj v tomto roku opravil takmer 90 km ciest II. triedy, pričom od štátu sme nedostali ani cent. Ďakujem.
Paška, Pavol, predseda NR SR (2013-10-28):
Ďakujem pekne. Vyhlasujem rozpravu za skončenú. Pán navrhovateľ, chcete? Nech sa páči.
G. Gál, poslanec: (2003-10-28):
Výbory odporúčali Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohovorom OSN proti nadnárodnému organizovanému zločinu s uplatnením nasledujúcich vyhlásení Slovenskej republiky: 1. „V zmysle čl. 6. ods. 2 písm. d) a čl. 13 ods. 5 je príslušným orgánom, ktorý generálnemu tajomníkovi OSN poskytne kópie právnych predpisov Slovenskej republiky, ktoré vykonávajú čl. 6 a 13 Dohovoru, ako aj všetkých podstatných zmien týchto právnych predpisov alebo informáciu o nich, Ministerstvo spravodlivosti Slovenskej republiky.“ 2. „V zmysle čl. 18 ods. 13 sú príslušnými orgánmi na prijímanie žiadostí o vzájomnú právnu pomoc Ministerstvo spravodlivosti Slovenskej republiky a v prípravnom konaní Generálna prokuratúra Slovenskej republiky." 3. „V zmysle čl. 18 ods. 14 sú pre Slovenskú republiku jazykmi prijateľnými pre prijímanie a vyhotovovanie písomných záznamov v súvislosti so žiadosťami o vzájomnú právnu pomoc, jazyk slovenský, český, anglický a francúzsky.“ 4. „Podľa čl. 31 ods. 6 je príslušným orgánom, ktorý môže poskytnúť iným zmluvným stranám pomoc pri vypracovaní opatrení na predchádzanie nadnárodnému organizovanému zločinu, Ministerstvo vnútra Slovenskej republiky.“ Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s Dohovorom OSN proti nadnárodnému organizovanému zločinu, vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu, odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohovorom OSN proti nadnárodnému organizovanému zločinu s uplatnením tých podmienok vyhlásení, ako som ich prečítal v prvej časti tejto správy. Spoločná správa výborov Národnej rady Slovenskej republiky o výsledku rokovania o návrhu na vyslovenie súhlasu Národnej rady Slovenskej republiky s Dohovorom OSN proti nadnárodnému organizovanému zločinu vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky č. 290 zo 16. októbra 2003. Pani predsedajúca, prosím, otvorte rozpravu. Z. Martináková, podpredsedníčka NR SR: Ďakujem, pán spravodajca. Otváram rozpravu. Písomne nemám žiadnu prihlášku. Ak má niekto záujem, v tejto chvíli sa môže prihlásiť ústne do rozpravy. Uzatváram možnosť prihlásiť sa ústne do rozpravy. Vyhlasujem rozpravu za skončenú. Ďakujem, pán minister, aj pán spravodajca. Prerušujem rokovanie o tomto bode programu. Pokračujeme v programe druhým čítaním o vládnom návrhu zákona o životnom minime a o zmene a doplnení niektorých zákonov. Vládny návrh zákona ste pred prvým čítaním dostali ako tlač 323. Spoločnú správu výborov máte ako tlač 323a. Prosím ministra práce, sociálnych vecí a rodiny pána Ľudovíta Kaníka, aby vládny návrh zákona pred poslancami odôvodnil.
Laššáková, Jana, podpredsedníčka NR SR (2015-12-01):
Pán poslanec, nebolo to dôstojné, ako ste označovali svoju kolegyňu. Mali by ste zvažovať svoje slová. Nech sa páči, pani podpredsedníčka Jurinová, máte slovo.
Figeľ, Ján, podpredseda NR SR (2015-10-06):
S vystúpením do rozpravy teraz nasleduje Viliam Novotný, pán spravodajca.
Zmajkovičová, Renáta, podpredsedníčka NR SR (2014-02-13):
Pán poslanec Hudacký s reakciou.
Martvoň, Anton, poslanec NR SR (2014-11-08):
Ďakujem pekne. Pán poslanec Matovič, no to vaše vystúpenie bolo veľmi zaujímavé. Najskôr ste hovorili o PPP, potom o SPP, potom o PPP zasa, potom ste skočili na Slovensko s tým, že by ho to stálo, kebyže to ide z eurofondov, 7 mil. eur, o chvíľku sa opravíte, že je to 70 mil. No zjavne v podstate máte v tom dobrý prehľad a poučujete tu pána Vážneho, ktorý de facto stál za celým tým projektom. Ja sa pýtam, s akým projektom ste vy stáli, keď ste boli vo vláde, keď to viete takto posúdiť, keď vám stačí jedna tabuľka z nejakého denníka, ktorá nemusí byť vôbec ani správna, môže byť približná. Alebo proste písal to niekto, čo nie je ani stavbár. Na druhej strane pána podpredsedu vlády poobviňujete zo všetkého možného. No ja to tu stále vnímam ako frašku. Však vy o chvíľku pána podpredsedu Vážneho obviníte z toho, že kvôli nemu a kvôli tejto schôdzi máte hemoroidy. Ja už fakt vám nerozumiem.
Krajčír, Ľuboš, poslanec NR SR (2021-12-07):
Ďakujem pekne za slovo. Vážený pán predsedajúci, v rozprave vystúpili dvaja poslanci. Bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o tomto pozmeňujúcom a doplňujúcom návrhu, ktorý odznel dnes v rozprave.
Beblavý, Miroslav, poslanec NR SR (2018-02-08):
Nikoho nejdem urážať, nikomu nejdem nič vyčítať, takže dajte tomu tú minútku.
M. Sabolová, poslankyňa: (2009-10-22):
Ja len krátko chcem vystúpiť k tomuto predloženému návrhu zákona. Očakávala som, že na tejto schôdzi budeme prerokúvať už petíciu Stop ťažbe uránu!, pretože, myslím, že mesiac na pomerne veľký počet podpisov sa mi zdá, že stačil na to, aby sa odkontrolovali podpisy pod touto petíciou. Ja chcem, pretože žijem v tomto regióne, kde je najviac, najväčšie nebezpečenstvo, by som povedala, otvorenia tejto ťažby, pretože isté prieskumné práce už prebiehajú a je to lokalita Jahodnej v blízkosti mesta Košice, preto by som si dovolila vás ešte chvíľočku obťažovať pred hlasovaním mojím vystúpením. (Ruch v pléne.) Chcem povedať, že ani mesto, ani samosprávny kraj doteraz v svojich územných plánoch a regionálnom pláne nesúhlasí s touto ťažbou a ja verím, že toto stanovisko tak, ako deklarovali zástupcovia mesta aj regiónu, bude naďalej trvať a budú zásadne proti otvoreniu ťažby v tomto regióne. Množstvo, tak ako hovoril predrečník, je také minimálne, aj pani predkladateľka, na to, aby to boli, aby to boli... (Vystúpenie prerušené podpredsedom NR SR kvôli ruchu v sále.)
Muňko, Dušan, poslanec NR SR (2015-05-19):
Pán Matovič, nič ma neprekvapuje, pretože vy nič neviete, len zlodej, chyťte zlodeja. Ešte ste mi stále nevysvetlili, kde je tých 20 mil., kto vám ich ponúkal. Ale ja k tomu sa nebudem vracať, ja by som vám, ja by som poprosil, keby tak pán Žilinka prehlásil, ako to bolo s tou haváriou v roku dveticíc..., pardon, ’98, keď bol prokurátorom v Piešťanoch. Dostal som tu jeden zaujímavý, zaujímavú vec, jako skončila, jako to bolo vyšetrované, kto to zobral na seba, a ďalšie veci. A potom sa môžeme baviť ďalej. Ďakujem za pozornosť.
Pellegrini, Peter, predseda NR SR (2015-10-30):
Pani poslankyňa Nicholsonová.
Ledecký, Vladimír, poslanec NR SR (2023-02-10):
Pán predsedajúci, ja len dávam hlasovanie na najbližší možný termín.
Grendel, Gábor, podpredseda NR SR (2021-10-27):
Pán poslanec Kočiš.
Grendel, Gábor, podpredseda NR SR (2020-11-05):
Prezentujme sa a hlasujme. (Hlasovanie.) Prítomných 90 poslancov, za 90, proti nikto, nezdržal sa nikto, nehlasovalo 0 poslancov. Konštatujem, že sme schválili vládny návrh novely zákona o dani z motorových vozidiel. Panie poslankyne, páni poslanci, podávam návrh uznesenia, aby Národná rada podľa § 24 ods. 8 zákona o rokovacom poriadku určila ako deň skončenia 16. schôdze Národnej rady 5. november 2020 o 17.06 hod. s tým, že neprerokované body programu tejto schôdze sa zaradia do návrhu programu schôdze Národnej rady so začiatkom od 24. novembra 2020. Prosím, prezentujme sa a hlasujme. (Hlasovanie.) Prítomných 90 poslancov, za 90, proti nikto, nezdržal sa nikto, hlasovali všetci. Konštatujem, že sme navrhované uznesenie schválili. Vážené panie poslankyne, vážení páni poslanci, dovoľte mi ešte uviesť, že 11. november je dňom, kedy si svet v mnohých demokratických krajinách pripomína Deň vojnových veteránov a hrdinstvo tých, ktorí počas všetkých vojnových konfliktov bojovali za mier a slobodu. Symbolom tohto dňa je červený mak, je prejavom úcty všetkým obetiam vojen a metaforicky vyjadruje ich preliatu krv na bojiskách. Panie poslankyne, páni poslanci, pre každého z nás poslal pán minister obrany Slovenskej republiky odznak kvetu červeného maku, ktorý je pre vás všetkých pripravený na prezencii, kde si ho môžete vyzdvihnúť, aby sme ho mohli počas týchto dní nosiť na viditeľnom mieste a vyjadriť tak svoje poďakovanie vojnovým veteránom na celom svete. Kolegyne, kolegovia, ďakujem vám za účasť a vyhlasujem 16. schôdzu Národnej rady (kýchnutie v sále), pravda, za skončenú. (Rokovanie 16. schôdze NR SR sa skončilo o 17.09 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
M. Číž, podpredseda NR SR: (2008-02-14):
Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 442/2004 Z. z. o súkromných veterinárnych lekároch, o Komore veterinárnych lekárov Slovenskej republiky a o zmene a doplnení zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov a o zmene zákona č. 39/2007 Z. z. o veterinárnej starostlivosti , tlač 444. Slovo odovzdávam pani poslankyni Magde Košútovej, aby ako spravodajkyňa z výboru pre pôdohospodárstvo, životné prostredie a ochranu prírody toto hlasovanie uvádzala. Nech sa páči.
Kollár, Boris, predseda NR SR (2021-07-23):
S ďalšou poznámkou vystúpi pán poslanec Stančík. Nech sa páči.
Žiga, Peter, podpredseda NR SR (2024-02-09):
S reakciou na faktické poznámky pán poslanec Dostál.
Danko, Andrej, predseda NR SR (2018-02-13):
V zmysle rokovacieho poriadku teda zvolávam poslanecké grémium. A máte tri kluby, áno? Dobre, ďakujem. (Zasadnutie poslaneckého grémia.) (Po zasadnutí poslaneckého grémia.)
M. Fronc, minister školstva SR: (2004-06-17):
Po prvé treba povedať, čo sa týka malých škôl, lebo to je problém škôl, ktoré sú neplne organizované, normatív je rovnaký pre každú školu. Pokiaľ je škola s iným vyučovacím jazykom – a to sa nevzťahuje len na menšinu maďarskú, lebo máme aj iné menšiny na Slovensku – majú väčší rozsah hodín a na základe toho je navýšenie prostriedkov. Ale to je podľa platnej legislatívy. A ak hovoríte o tom, prečo jednoducho neurobím zmenu, ja tú zmenu robiť nemôžem, pretože minister školstva na to oprávnený nie je. Môžeme urobiť zmenu zákona. Ten zákon tu bol veľmi, povedal by som, pred pár mesiacmi schvaľovaný. A, myslím si, že tam bol priestor na to, aby ste aj vy svojou iniciatívou dohliadli, aby sa takto nebol prijal príslušný zákon. No a toto mi ani neumožňuje napríklad odobrať kompetenciu, ako tam hovoríte, pretože zákon hovorí o tom, čo môže minister a čo nemôže. A minister musí konať len presne v intenciách zákona. Pokiaľ máte – to, čo ste povedali, pani poslankyňa, v prvej časti – dôkazy o tom, že sa porušujú obsahy, teda, že sa neučí podľa schválených učebných osnov, to, prosím, aby ste mi dali a v tom prípade, samozrejme, budem postupovať tak, ako má postupovať minister školstva. Ale potrebujem mať podklady, aby som mohol konať. Ďakujem, pán predseda.
Sulík, Richard, poslanec NR SR (2013-06-17):
Ďakujem pekne. No, pán Kvasnička, je to, ako vravíte, povodne nedokázali zastaviť túto kauzu napriek tomu, že snaha aj premiéra, aj ministra obrany bola veľká a sa teda producírovali ostošesť, kde sa len dalo. Kauza žije preto, lebo je moc veľká, preto, lebo jednoducho kryť zločin v takomto rozsahu sa ani len na Slovensku nesmie. Dúfam, že vy ste si teraz všimli a aj vaši kolegovia, ako nezodpovedne k tejto kauze strana SMER pristupuje, a preto dúfam, ako už Ľubo Galko povedal, že tie podpisy na návrh na odvolanie ministra Glváča dáte. Ďakujem vám pekne.
Nehézová, Jana, poslankyňa NR SR (2018-06-19):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
P. Hrušovský, predseda NR SR: (2004-01-22):
K. Mitrík, poslanec: Hasiči (tlač 483).
Glváč, Martin, podpredseda NR SR (2019-04-03):
S reakciou pán poslanec Dostál, nech sa páči.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 137 poslancov, za 39, proti 41, zdržalo sa 55, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím spravodajcu, ktorého určil navrhnutý gestorský výbor pre sociálne veci, poslanca Petra Cmoreja, aby uviedol hlasovanie o bode 57 programu, je to prvé čítanie o návrhu poslancov Beluského, Schlosára na vydanie zákona, ktorým sa mení a dopĺňa zákon č. 43/2004 Z. z. o starobnom dôchodku, o starobnom dôchodkovom sporení, je to tlač 986. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Martina Beluského a Rastislava Schlosára na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 986.)
Dubačová, Viera, poslankyňa NR SR (2019-02-12):
Ďakujem. Ďakujem pánovi poslancovi Žarnayovi, pretože naozaj toto je jeden z veľmi dôležitých zákonov, ktorý tu už dávno mal byť. Aj súhlasím aj s pánom poslancom Poliačikom. Ja by som sa chcela ale venovať tomu, že naozaj približuje slovenské školstvo tomu európskemu a vytvára konkurenčné prostredie. To znamená, že okrem toho, že vytvára konkurenčné prostredie, aj odbúrava byrokraciu. A to sú presne aj tie veci, ktoré treba zdôrazňovať, že my naozaj tie dobré príklady máme. A ako povedal kolega, že my stále zostávame v akejsi dobe kamennej, nereagujeme, nereagujeme pružne. A preto sa vlastne vytvárajú aj tie mýty o akejsi veľkej byrokracii v Európe. A je to práve naopak. Sme to práve my, ktorí tu byrokratizujeme, ktorí nereagujeme pružne, nie sme schopní, nie sme schopní ísť ruka v ruke s vedou, s výskumom, nie sme schopní ísť ruka v ruke ani s históriou a akosi naozaj zaostávame. A ja sa teda aj pýtam, prečo vlastne až teraz sa otvára takáto téma, pretože tá liberalizácia je veľmi dôležitá aj pre nás. A na druhej strane tu bol dopyt aj samotných pedagógov. Takže ešte raz ďakujem a podporím.
Petrák, Ľubomír, poslanec NR SR (2011-09-09):
Ďakujem pekne za slovo. Pán kolega Osuský, ja nadviažem len na jednu tézu, ktorú ste spomenuli, a postavím trošku modifikovanú otázku. Poprosím vás, že aby ste potom v utorok pred hlasovaním oznámili, „kak partia razrešila“? Ďakujem pekne.
Kuffa, Štefan, poslanec NR SR (2022-05-11):
Priatelia, ja vítam tento návrh zákona, ktorý tu je, alebo možno že ja som taká rarita, taký prípad, možno kolega sa teraz zasmeje, môžeš ma dať aj na facebook, ale ja som v podstate človek, ktorý ani nemá vlastný účet, musím to povedať takto, ale vôbec nemám žiadnu kartičku, teda ja si cez bankomat nevyberám peniaze. Ja, lebo tie peniaze pri sebe mám, alebo ich nemám. Neviem si to ani predstaviť do budúcna, už to poviem takto, pomaly na staré kolená, že by som fungoval bezhotovostne, aby som tú hotovosť nemal. Treba pozerať a hľadieť aj na to, že je tu aj staršia generácia, však ja viem už možno aj niektorí tí dôchodcovia sa zdigitalizovali a je to okej a tak, ale sú skupiny obyvateľstva na Slovensku, ktorí v podstate jednak to nevedia ani obsluhovať a potom aj ďalší rozmer je taký, že proste nechcú ako fungovať bez tej hotovosti. A neviem si ani ja predstaviť, že by som išiel na nákup do obchodu alebo proste platil kdesi a že by som nemal tú hotovosť a neplatil tou hotovosťou. Kolegovia, musím vám tak úprimne povedať, ambíciu máte veľmi vysokú a veľkú, aby sme prijali ústavný zákon, čo by bolo úplne super, však ja vám zahlasujem „za", ale máme málo hlasov, chlapci. Do budúcna možno, keď tie hlasy budú, ja veľmi rád zahlasujem aj v budúcnosti, aby takéto obmedzenia tu neboli. Tak ako ste spomínali tie prípady v tej Kanade a tak, viete, ja vám to tak poviem, aj sa tak zamýšľam nad tým celým svetom, ten sa úplne celý totálne zošalel, zošalel. Viete, oni sa nazývajú, že to sú demokrati, že to je demokracia. Veď to je ukážka novodobej totality a my ju kopírujeme jak takí hlupáci, prepáčte, aj Slovenská republika, a my sa ešte hrdíme tuná, a také výroky, že aké to je demokratické, aké slobodné, aké a podobné... (Prerušenia vystúpenia časomerom.)
Saloň, Marián, poslanec NR SR (2021-03-18):
Ďakujem pekne, pán predsedajúci, viete, ono je to trošku taká podpásovka, že... (Prerušenie vystúpenia predsedajúcim.)
Viskupič, Jozef, poslanec NR SR (2015-12-04):
Ďakujem. Nuž, Daniel, tá pravda, ktorú, ktorú sa strašne ťažko počúva, hovorí o jednom, ja som sa dlho zamýšľal, prečo si pri častých prejavoch premiéra vyberá tento premiér práve teba. Prečo rozpráva tu pri odvolávaní konkrétnych ministrov o tom, že ak by tu niekto zmeral zlú energiu, tak by nestačili stupnice, ak by si vošiel do miestnosti ty. Je to práve a len preto, že niekto vie naliať čisté víno práve v tej situácii, keď ho treba nalievať. A keď hovoríme, že niekto tu kvôli fotkám v Bielom dome dokáže zneužívať svoje postavenie, keď hovoríme o tom, že niekto sa zakrýva marketingovou kampaňou vytvorením zdania a predpokladu toho, že vystraší ľudí, a niekto im to celé rozbije na základe toho, že povie, že jediný, kto tu z vládnej pozície vytvoril situáciu reálneho ohrozenia obyvateľov Slovenska, je a môže byť len tento premiér, preto ťa musí takto označovať. Preto si myslím, že mal by si v tejto situácii a v akejkoľvek túto pravdu hovoriť, pretože je tá zásadná pravda a hodnota, že pravda očisťuje, a dúfam, že si ľudia uvedomia, že treba, aby niekto nalieval čisté víno aj v tejto situácii.
Blaha, Ľuboš, poslanec NR SR (2020-07-23):
Pán Grendel, ja by som vám chcel aj pánovi Matovičovi veľmi pekne poďakovať. Pretože vy keby ste sa k tomto celému problému s diplomovkou postavili chlapsky, tak ako ste kedysi odporúčali Andrejovi Dankovi, a oveľa vulgárnejšie, tak vám poviem, že my dnes máme problém. My ako opozícia by sme mali veľký problém, pretože vy by ste ukázali tú morálku, tú slušnosť, tú spravodlivosť. Ale vy ste sa zachovali presne takisto ako Andrej Danko. A tým pádom ste nám veľmi uľahčili situáciu. A včera to krásne demonštroval Igor Matovič na svoje tlačovej besede, o ktorej sa raz budú deti učiť ako o folklóre, pretože to bol ten najtrápnejší výkon, aký kedy urobil predseda vlády akejkoľvek európskej krajiny. Vyhováral sa ako malý chlapec – a vy to všetci viete, páni kolegovia, všetci to viete. Viete, ja od Igora Matoviča toho veľa neočakávam, lebo on morálku nemá a to preukázal viackrát. Napokon pamätáme si, že dokázal zneužiť aj vlastnú maminu na to, aby páchal daňové podvody. Od neho neočakávame naozaj nič. Ale od pána Grendela, prepáčte, niečo očakávame. Pán Grendel, povedzme si to na rovinu, vy ste jeden z tých slušnejších, to znamená, vždy ste sa snažili byť principiálny a zásadový, ja si to pamätám. Čo sa s vami, preboha, stalo? (Reakcie z pléna.) Čo sa s vami, preboha, stalo, že teraz tu robíte vtípky o čajíku? Toto je vaša úroveň? Ten človek, ktorý vždy hovoril o najslušnejšom Slovensku, o princípoch, o zásadách, teraz prikryje Matovičov zločin? A to, že to je zločin, pripustil pán Matovič sám! Sám o sebe povedal, že je zlodej. Vám to vyhovuje, že ste dneska v koalícii so zlodejom? Vám vyhovuje to, že on potvrdil, že nielenže tú diplomovku nepísal, on ju ani nečítal? To bolo celé podvod, jemu to napísala úplne iná osoba. On za takéto niečo patrí do väzenia, to nie je otázka plagiátu, to je trestný čin. Pán Grendel, naozaj vám to je jedno? Ďakujem pekne.
M. Číž, podpredseda NR SR: (2008-02-05):
Teraz má slovo pán poslanec Janiš.
Bugár, Béla, podpredseda NR SR (2018-11-21):
Nech sa páči, pán poslanec Budaj, môžte reagovať.
Kollár, Boris, predseda NR SR (2022-09-29):
Tak dokončite dve vety.
Kuffa, Filip, poslanec NR SR (2021-07-02):
Čo sa týka tej rozpredanosti poľnohospodárskej pôdy, to v plnej nahote ukázali dotácie na zelenú naftu, kedy v tej top desiatke boli práve holandské firmy, ktoré boli podporované v tejto podpore. Neviem, či to isté chcú nastoliť, aby, aby došlo aj v slovenských lesoch. Spomínal si, že sa to dotkne 6 500 pracovných miest. Navrhovatelia ale tvrdia, že nedôjde k poklesu zamestnanosti a tí ľudia neprídu o zamestnanie. To by platilo vtedy, keby tá nástupnícka organizácia, Štátna ochrana prírody, ktorá, mimochodom, práve ona výrazne prispela k poškodeniu týchto chránených území, pokračovala presne tým istým systémom a presne v tej istej činnosti, ako to robia štátne podniky teraz. Vtedy by sa všetky tie pracovné miesta zachovali. Keď to budú robiť inak, alebo teda keď to budú robiť takto, aby sa zachovali tie pracovné miesta, tak ja sa pýtam, potom vlastne na čo to je dobré. Načo je to celé dobré? Spomínal si tam potom aj, že kto sa k tomu vyjadruje, že odborníci, neodborníci. Kľudne sa k tomu môže vyjadriť hocikto, nikto to tu nespochybnil, pretože už žiaci asi v siedmom ročníku základnej školy sa učia o lesných vegetačných stupňoch, o rozšírení lesných drevín, smrek má svoje optimum v 7. lesnom vegetačnom stupni. Čuduj sa svete, práve v tom 7. lesnom vegetačnom stupni nám došlo k rozpadu. Bola to monokultúra smreka, ktorá za sto rokov tam, keď to dorastie, zase to bude len monokultúra smreka, pretože ten 7. lesný vegetačný stupeň tam nič iné ani nepustí.
P. Paška, predseda NR SR: (2009-04-29):
(Hlasovanie.) 122 prítomných, 121 za, 1 sa zdržal. Máte súhlas, pán spravodajca, môžeme hlasovať.
Ledecký, Vladimír, poslanec NR SR (2022-05-04):
Ja len chcem poďakovať predkladateľom za takýto návrh, a to je presne odpoveď na tú kritiku z opozície, že pre dôchodcov sa nerobí nič. Toto je len prvý krok, kde tie dôchodky v stopercentnej výške by mali vyplatené v júli, keď sa to schváli, a zároveň ide na tejto schôdzi do rokovania ďalší návrh pána ministra, ktorý, samozrejme, pripravuje ďalšie zlepšenie pre dôchodcov, nehovoriac o tom, že, že v novom roku, v novom roku bude vysoká inflácia, to znamená dôchodky by mali byť podľa zákona výrazne zvýšené a, samozrejme, myslím, že ešte aj tak to nebude všetko a budú aj ďalšie návrhy, takže nie je pravda, že sa na dôchodcov nemyslí. Ďakujem a snáď hlasovanie bude v najbližšom možnom termíne o jedenástej.
Tóth, Tibor, poslanec NR SR (2011-04-05):
Tiež oznamujem, že som v konflikte záujmov v tomto hlasovaní.
Laššáková, Jana, podpredsedníčka NR SR (2014-06-24):
Pani poslankyňa Horváthová.